《粤城怀古》
明代·刘三吾

五年城里一枰棋，当局安危总不知。
吏部羡官胶柱瑟，右丞改调竖降旗。
园林别有莺花主，江海都无<虫矞>蚌持。
祇见越王台畔草，春来依旧草离离。

作者简介：刘三吾（1313-1400），初名昆，后改如步，以字行，自号坦坦翁。湖南茶陵人。仕元为广西静江路副提举。入明后，于洪武十八年（1385）以茹瑺荐授左赞善，累迁翰林学士。刊定三科取士法，为御制《大诰》、《洪范注》作序。三十年主考会试，以会试多中南人，坐罪戍边。建文初召还。不久即卒。